Ρήξη μηνίσκου

Οι μηνίσκοι είναι ινοχόνδρινες ημισεληνοειδές δομές στα γόνατα, που παρεμβάλλονται ανάμεσα στα οστά της κνήμης και του μηρού «σαν φλάντζες» για αποφυγή της τριβής. Κάθε γόνατο έχει δύο μηνίσκους, τον έσω και τον έξω. Οι μηνίσκοι στους μεσήλικες τραυματίζονται συχνά με έμμεση βία στροφικής καταπόνησης, πράγμα που σημαίνει ότι μπορείς να το πάθεις και με ένα παραπάτημα σε σκαλοπάτι ή με ένα απλό γονάτισμα για να δέσεις τα κορδόνια σου. Τραυματισμοί μηνίσκων μπορεί να γίνουν σε όλες τις ηλικίες αλλά είναι πιο συχνές στους νέους κατά τον αθλητισμό οι οποίοι παθαίνουν οξεία ρήξη ή στους μεσήλικες οι οποίοι παθαίνουν εκφυλιστικές ρήξεις. Η παχυσαρκία είναι ένας σημαντικός επιβαρυντικός παράγοντας. Σε μεγαλύτερες ηλικίες (50-75 ετών) οι ρήξεις μηνίσκων είναι κυρίως εκφυλιστικού τύπου, εκδηλώνονται μετά από καταπόνηση ή μετά από χρόνια φθορά, και δεν απαιτείται τραυματισμός για να εκδηλωθούν. Εκδηλώνονται με ένα απλό γονάτισμα ή στα σκαλοπάτια, ή με λίγο τρέξιμο, ή μετά από ένα χορό. Στην τρίτη ηλικία (50-75 ετών) οι ρήξεις μηνίσκων είναι κυρίως εκφυλιστικού τύπου, προϋπάρχει η λεγόμενη "μυξοειδής εκφύλιση" και τα συμπτώματα εκδηλώνονται μετά από καταπόνηση ή μετά από χρόνια φθορά. Δεν απαιτείται σαφής τραυματισμός ή απότομη κίνηση για να εκδηλωθούν. Εκδηλώνονται με ένα απλό γονάτισμα ή στα σκαλοπάτια, ή με λίγο τρέξιμο, ή μετά από ένα χορό. Ο ασθενής αναφέρει συνήθως ένα αίσθημα "κρακ" που τον οδήγησε στην ακινητοποίηση.

 Διάγνωση ρήξης Μηνίσκων 
Η ρήξη μηνίσκων διαγιγνώσκεται εύκολα κατά την κλινική εξέταση και επιβεβαιώνεται με μαγνητική τομογραφία του γόνατος.

 Συμπτώματα ρήξης μηνίσκου 

 Πόνος
 Πρήξιμό  γόνατος
 Αδυναμία έκτασης ή κάμψης του γόνατος
 Αίσθημα αδυναμίας του κάτω άκρου
 Κλείδωμα του γόνατος

 Θεραπεία 
Οι ρήξεις μηνίσκων θεραπεύονται ανάλογα με πολλά διαγνωστικά κριτήρια βαρύτητας. Έχουν σημασία τα κλινικά ευρήματα, η ηλικία του ασθενούς, το επάγγελμα, οι αθλητικές δραστηριότητες, αλλά και η ύπαρξη ή όχι επιπλοκών. Ετσι θεωρείται απόλυτη ένδειξη για εγχείρηση η ύπαρξη ενός από τα κάτωθι κριτήρια: 
 (1)	Ρήξη μηνίσκου με υποπτροπιάζον ύγραρθρο
 (2)	Ρήξη μηνίσκου με μη ανατασσόμενη Εμπλοκή- μπλοκάρισμα του γόνατος (Block)
 (3)	Πόνος στο βαθύ κάθισμα (γονάτισμα) ή σε σκαλοπάτια, παρά την πάροδο 2-3 μηνών.
 Θεραπεία τραυματικής ρήξης μηνίσκων 
Υπάρχουν σήμερα τρεις θεραπείες για ρήξη μηνίσκου.
 Φυσικοθεραπείες για ενδυνάμωση και βελτίωση στην τεχνική κατά την κίνηση 
 Παγοθεραπεία για να ξεπρηστεί το γόνατο
 Αρθροσκοπική μερική μηνισκεκτομή. Είναι ενδοσκοπική χειρουργική μέθοδος, όπου αφαιρείται ένα τμήμα του κομμένου μηνίσκου, μέσω  δύο μικρών οπών (=τρύπες) εκατέρωθεν της επιγονατίδας. Το χειρουργείο μπορεί να γίνει και με ημερήσια νοσηλεία.
Αρθροσκοπική συρραφή του μηνίσκου. Αντί να αφαιρεθεί ο μηνίσκος κατά την μηνισκεκτομή, στην συρραφή σώζεται ο μηνίσκος ράβοντάς το κομμένο κομμάτι του μηνίσκου. Ρήξεις μηνίσκου στις οποίες μπορεί να γίνει συρραφή είναι συνήθως η περιμετρικές οι οποίες έχουν καλύτερη αιμοδοσία και άρα πιθανότητες επούλωσης πάρα οι κεντρικές ρήξεις. Είναι προτιμότερο να σωθεί ο μηνίσκος άρα να αφαιρεθεί γιατί προστατεύει τον αρθρικό χονδρό από κραδασμούς και φθορά.

 Θεραπεία εκφυλιστικής ρήξης μηνίσκων 
 1. Αντιφλεγμονώδη φάρμακα + φυσικοθεραπεία.
 2. Aρθροσκοπική μερική μηνισκεκτομή. Mπορεί να θεωρηθεί κατάλληλη εάν η εκφυλιστική ρήξη προκαλεί μπλοκάρισμα στην κίνηση ή μετά από τρεις μήνες κατάλληλης συντηρητικής αγωγής.

Παραπομπές

Εξωτερικοί σύνδεσμοι


Κατηγορία:Τραυματισμοί